laion/Wikipedia-Exotic huggingface dataset:
ניית'ן מוריה-ולש

ניית'ן דניאל מוריה-ולש (באנגלית: Nathan Daniel Moriah-Welsh; נולד ב-18 במרץ 2002 בלונדון שבאנגליה) הוא כדורגלן גיאני המשחק בעמדת הקשר בקבוצת היברניאן מליגת העל הסקוטית ובנבחרת גיאנה. מוריה-ולש שיחק במחלקות הנוער של צ'לסי, ברנטפורד ורדינג. בשנת 2018 הצטרף מוריה-ולש למחלקת הנוער של בורנמות'. ב-8 בינואר 2022 ערך את הופעת הבכורה שלו בקבוצה הבוגרת של המועדון, בניצחון 3-1 על יאוביל טאון במסגרת הסיבוב השלישי של גביע ה-FA. ב-10 באוגוסט 2022 הושאל לניופורט קאונטי מהפוטבול ליג השנייה. 6 ימים לאחר מכן ערך את הופעת הבכורה שלו בקבוצה בהפסד 3-2 לסלפורד סיטי. ב-20 באוגוסט הבקיע את שער הבכורה שלו בניצחון טרמניר רוברס. בינואר 2024 חתם בהיברניאן מליגת העל הסקוטית. מוריה-ולש נולד באנגליה, והוא היה רשאי לייצג את ברמה הבין-לאומית את אנגליה, את גיאנה או את גרנדה. לאחר ששוחח עם הסקאוט הראשי של נבחרת גיאנה, החליט לייצג אותה. מוריה-ולש קיבל את זימון הבכורה שלו לנבחרת גיאנה בחודש מרץ 2021, לקראת משחקי מוקדמות מונדיאל 2022 נגד נבחרות טרינידד וטובגו ואיי בהאמה. ב-30 במרץ ערך את הופעת הבכורה שלו בנבחרת, בניצחון 4-0 על נבחרת איי בהאמה. ניית'ן מוריה-ולש, באתר Transfermarkt ניית'ן מוריה-ולש, באתר Soccerway ניית'ן מוריה-ולש, באתר WorldFootball.net ניית'ן מוריה-ולש, באתר National Football Teams ניית'ן מוריה-ולש, באתר FootballDatabase.eu Moriah-Welsh explains his international call-up באתר Daily Echo, ‏ 28 במרץ 2021 (באנגלית) Eight ATC Alumni in Golden Jaguars World Cup Qualifiers squad באתר News Room, ‏ 17 במרץ 2021 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ניית'ן מוריה-ולש".
אנטומיה של שערורייה

אנטומיה של שערורייה (באנגלית: Anatomy of a Scandal) היא סדרת אנתולוגיה בריטית שפותחה על ידי דייוויד אי קלי ומליסה ג'יימס גיבסון עבור נטפליקס. הסדרה מבוססת על רומן בעל אותו השם מאת שרה ווהן. הסדרה שכוללת שישה פרקים, עלתה לאקרנים ב-15 באפריל 2022. עלילת הסדרה מתארת שערוריות שונות במעמד העילית של הממלכה המאוחדת. כל עונה תתאר שערורייה אחרת. העונה הראשונה מתרחשת בלונדון, חושפת את השערוריות האישיות והפוליטיות של האליטה הבריטית. ג'יימס וייטהאוס (רופרט פרנד) הוא שר בפרלמנט. אשתו, סופי (סיינה מילר). אין מה שיעצור את וויטהאוס, עד שסודו השערורייתי מתגלה. לעורכת הדין קייט וודקרופט (מישל דוקרי) יש אג'נדה משלה, והתביעה שלה מאיימת לקרוע את הפרלמנט הבריטי ונישואיהם של בני הזוג. סיינה מילר – סופי וויטהאוס מישל דוקרי – קייט וודקרופט רופרט פרנד – ג'יימס וייטהאוס נעמי סקוט – אוליביה ליטון ג'וסט סיימון – אנג'לה ריגן בן רדקליף – ג'יימס וייטהאוס הצעיר ג'ונתן קוי – השופט אלד לוקהרסט נטפליקס פרסמה במאי 2020 כי תפיק סדרת טלוויזיה, אותה עיבדו דייוויד א. קלי ומליסה ג'יימס גיבסון המבוססת על רומן מאת שרה ווהן (אנ') באותו השם. ס. ג'יי קלארקסון ביים את כל פרקי עונת הבכורה. בספטמבר לוהקו סיינה מילר, מישל דוקרי ורופרט פרנד לככב בסדרה. נעמי סקוט לוהקה בדצמבר, כאשר בן רדקליף לוהק לתפקיד חוזר בינואר 2021. הצילומים לעונה הראשונה החלו באוקטובר 2020 באולפני שפרטון. ההפקה התקיימה באוקספורד בפברואר 2021. אנטומיה של שערורייה, במסד הנתונים הקולנועיים IMDb (באנגלית) אנטומיה של שערורייה, באתר Rotten Tomatoes (באנגלית) אנטומיה של שערורייה, באתר Metacritic (באנגלית) "אנטומיה של שערורייה", במסד הנתונים הקולנועיים IMDb (באנגלית) "אנטומיה של שערורייה", באתר נטפליקס "אנטומיה של שערורייה", באתר Rotten Tomatoes (באנגלית) "אנטומיה של שערורייה", באתר Metacritic (באנגלית) "אנטומיה של שערורייה", במסד הנתונים הקולנועיים KinoPoisk (ברוסית) Kinane, Ruth (31 בינואר 2022). "See first photos of Sienna Miller starring in David E. Kelly's Anatomy of a Scandal adaptation for Netflix". Entertainment Weekly. נבדק ב-31 בינואר 2022. {{cite web}}: (עזרה) Jones, Marcus (21 במאי 2020). "David E. Kelley and Netflix are working on a 'Anatomy of a Scandal' TV adaptation". EW.com. {{cite web}}: (עזרה) Wiseman, Andreas (23 בספטמבר 2020). "'Anatomy Of A Scandal': Sienna Miller, Michelle Dockery & Rupert Friend To Star In Netflix Series From 'Big Little Lies' Creator & Former 'House Of Cards' Showrunner". {{cite web}}: (עזרה) Goldberg, Lesley (15 בדצמבר 2020). "Naomi Scott to Star in Netflix's 'Anatomy of a Scandal' (Exclusive)". {{cite web}}: (עזרה) Petski, Denise (5 בינואר 2021). "'Anatomy Of A Scandal': Ben Radcliffe Joins David E. Kelley's Netflix Series". {{cite web}}: (עזרה) "'Anatomy of a Scandal' Netflix Anthology Series: Coming to Netflix in April 2022". What's on Netflix. 22 בפברואר 2022. {{cite web}}: (עזרה) "First look at Netflix film sets in Oxford city centre". Oxford Mail (באנגלית). נבדק ב-9 בינואר 2022. {{cite web}}: (עזרה)
בוויס מוגאבי

בוויס כריסטופר קיזיטו מוגאבי (באנגלית: Bevis Kristofer Kizito Mugabi; נולד ב-1 במאי 1995) הוא כדורגלן אוגנדי המשחק בעמדת הבלם באנורתוסיס פמגוסטה. מוגאבי נולד בממלכה המאוחדת להורים ממוצא אוגנדי. הוא התחיל את הקריירה שלו במחלקת הנוער של פולהאם וביולי 2011 הצטרף לזו של סאות'המפטון. בפברואר 2015 חתם לשנתיים בקבוצה הבוגרת. ב-5 באוגוסט 2016 מוגאבי חתם ביאוביל טאון עד לסיום העונה. 4 ימים לאחר מכן, ערך את הופעת הבכורה שלו במשחק במסגרת גביע ה-EFL נגד וולסול. ב-30 באוגוסט הבקיע את שער הבכורה שלו בקבוצה במשחק הליגה נגד פורטסמות'. ב-12 בספטמבר 2019 מוגאבי חתם במאת'רוול מליגת העל הסקוטית. ב-22 בנובמבר של אותה שנה, האריך את חוזהו בקבוצה עד לסיום העונה. ב-29 ביולי 2024 חתם באנורתוסיס פמגוסטה מליגת העל הקפריסאית. באוגוסט 2016, מוגאבי זומן לראשונה לסגל נבחרת אוגנדה אך הזימון נדחה עקב התנגשות המשחקים עם אלו של יאוביל טאון. ב-24 במרץ 2018 ערך את הופעת הבכורה שלו בנבחרת בניצחון 1-3 נגד סאו טומה ופרינסיפה. בוויס מוגאבי, באתר Transfermarkt בוויס מוגאבי, באתר Soccerway בוויס מוגאבי, באתר WorldFootball.net בוויס מוגאבי, באתר National Football Teams בוויס מוגאבי, באתר FootballDatabase.eu
אזור המוות

אזור המוות הוא מושג מתחום טיפוס ההרים, שמתאר את הנקודה בגובה בה לחץ האוויר דליל מידי עבור נשימה תקינה של בני אדם מעבר לפרק זמן מוגבל וקצר. נקודה זו נמצאת בסביבות גובה 8,000 מטרים. המושג נטבע על ידי הרופא השווייצרי אדווארד וויס-דוננט בשנת 1953, שקרא לו בתחילה "האזור הקטלני". באזור המוות חלה ירידה משמעותית בתפקוד של גוף האדם בשל המחסור החמור בחמצן, והדבר עלול להוביל לתאונות קטלניות בשל חולשה פיזית של איברי הגוף, או בשל בלבול ואובדן היכולת לקבל החלטות נכונות עקב העדר חמצן במוח. שהות ארוכה באזור המוות ללא בלוני חמצן מחמירה את הסיכון ומובילה בסופו של דבר לפגיעה בלתי הפיכה בגוף ולמוות. כל 14 פסגות ההרים הגבוהות בעולם, שגובהן עולה על 8,000 מטרים ואשר נמצאות כולן ברכס הרי ההימלאיה והקארקוראם, נכללות באזור המוות. הלחץ האטומספרי בגובה פני הים הוא 101,325 פסקל. אחוז החמצן באוויר בגובה זה הוא 20.9% והדבר מאפשר לאדם בריא לייצר כמות מספקת של המוגלובין בתאי הדם האדומים, הנושא חמצן אל תאי הגוף במערכת הדם. בגבהים שמעל גובה פני הים האוויר נעשה דליל יותר וכך גם כמות החמצן פוחתת. בגובה 5,500 מטרים בקירוב (כגובה מחנה הבסיס באוורסט), כמות החמצן היא כמחצית מהכמות המצויה בגובה פני הים, ובגובה 8,849 מטרים (כגובה פסגת האוורסט) כמות החמצן היא כשליש בלבד מהכמות בגובה פני הים. ככל שהלחץ החלקי של החמצן קטן, גוף האדם מנסה להתאקלם באמצעות ייצור מוגבר של כדוריות דם אדומות. הלב פועם חזק יותר כדי להזרים יותר חמצן לאיברים, תפקודי גוף בלתי חיוניים מושעים, מערכת העיכול עובדת ביעילות פחותה, והנשימה נעשית עמוקה ומהירה יותר. בגובה רב שמעל 7,500 מטרים, השינה נעשית קשה מאוד, עיכול מזון נהפך לכמעט בלתי אפשרי, וקיים סיכון ממשי לבצקות כגון בצקת ריאות תלוית גובה ובצקת מוחית תלויית גובה. תהליך ההתאקלמות במלואו עשוי לקחת ימים ואף שבועות, ועד להתאקלמות מלאה עלולות להופיע תופעות לוואי של מחסור בחמצן, כגון מחלת גבהים ובצקות. הגובה הרב ביותר בו בני אדם התגוררו לאורך זמן (כשנתיים) היה 5,950 מטרים, בגבול הגובה המרבי שמאפשר מחייה לאורך זמן. מטפסי הרים המגיעים לגבהים קיצוניים ושוהים באזור המוות נעזרים לעיתים בבלוני חמצן, שהם מיכלים המכילים חמצן שאותו נושמים המטפסים וכך מקבלים תוספת חמצן לגוף, ושומרים על תפקודו הפיזי של הגוף ועל יכולתו של המוח לעבד מידע במהירות ולקבל החלטות. מטפסים שאינם נעזרים בבלוני חמצן נאלצים לשהות פרק זמן מוגבל באזור המוות ולרדת ממנו במהירות, לפני שהמחסור בחמצן יפגע בתפקודם באופן בלתי הפיך. מחלת גבהים טיפוס הרים היפוקסיה Marcel Kurz, The Mountain World 1953, George Allen And Unwin Limited., 1953 John B. West, Highest Permanent Human Habitation, High Altitude Medicine & Biology 3, 2002-12-01, עמ' 401–407 doi: 10.1089/15270290260512882
אומארו באנגורה

אומארו באנגורה (באנגלית: Umaru Bangura; נולד ב-7 באוקטובר 1987) הוא כדורגלן מסיירה לאון המשחק בעמדת הבלם בקאלון. באנגורה התחיל את הקריירה שלו במחלקת הנוער של מיית'י בלקפול המקומית ובגיל 18 הצטרף לאקדמיה של ווטפורד. בשנת 2006 הצטרף לקבוצת הכדורגל הונפוס מהליגה הנורווגית השנייה. בינואר 2011 באנגורה חתם בהוגסונד מליגת העל הנורווגית. ב-20 במרץ ערך את הופעת הבכורה שלו בקבוצה בהפסד 2-0 לטרומסה. ב-25 בספטמבר הבקיע את שער הבכורה שלו בקבוצה בניצחון 0-1 נגד אלסונד. בקיץ 2013 באנגורה קיבל הצעה מקריסטל פאלאס מהפרמייר ליג, אך המעבר לא יצא לפועל לבסוף. בדצמבר 2013 באנגורה חתם בדינמו מינסק מליגת העל הבלארוסית, במדיה שיחק שלוש שנים. באוגוסט 2016 חתם לשלוש שנים בפ.צ. ציריך שירדה לליגת האתגר השווייצרית, והיה שותף לחזרה של המועדון לליגת העל השווייצרית בסיום העונה. ב-8 בינואר 2021, באנגורה חתם בנשאטל גזמאקס עד לסיום העונה. באוגוסט 2023 חזר לסיירה לאון וחתם בקאלון. ב-3 בספטמבר 2006 ערך את הופעת הבכורה שלו בנבחרת סיירה לאון בתיקו 0-0 נגד מאלי. ב-31 במאי 2014 הבקיע את שער הבכורה שלו בנבחרת בניצחון 0-1 נגד אסוואטיני. באוקטובר 2018 מונה לקפטן הנבחרת. השתתף עם הנבחרת בגביע אפריקה לאומות 2021, הופעתה הראשונה של הנבחרת בגביע מאז 1996. מדיה וקבצים בנושא אומארו באנגורה בוויקישיתוף אומארו באנגורה, באתר Transfermarkt אומארו באנגורה, באתר Soccerway אומארו באנגורה, באתר National Football Teams אומארו באנגורה, באתר FootballDatabase.eu
תשע בריבוע

תשע בריבוע הוא שעשועון טלוויזיה אמריקאי בשם "Hollywood Squares" שנעשו לו שתי גרסאות בישראל – בערוץ הראשון תחת השם "תשע בריבוע", ובערוץ 2 (בזכיינית "קשת") תחת השם "כוכבים בריבוע". התוכנית מבוססת על המשחקים איקס עיגול ואמת או שקר. "לוח המשחק" הוא 9 קוביות במבנה 3X3 בצורה אנכית, כשבכל קובייה יושב ידוען. המשחק בנוי מ-5 סיבובים, בהם שני מתחרים מנסים ליצור רצף של איקס או עיגול בשורה, טור או באלכסון. כל משתתף בתורו בוחר בריבוע. הידוען שיושב באותו ריבוע עונה על שאלה ששואל המנחה. המתחרה צריך לבחור האם הידוען אמר אמת או שקר. אם המתחרה צדק הוא "מקבל" את הריבוע. במידה והמתחרה טעה, המתחרה השני מקבל את המשבצת. את הגרסה המקורית בישראל (בין 1977 ל-1982) הנחה אורי זוהר. באותה תקופה החל תהליך חזרתו בתשובה של זוהר אל מול עיני משתתפי התוכנית וההפקה, כשהתחיל להגיע לצילומים לבוש בציצית ובכיפה וביקש משאר המשתתפים לדבר בנימוס ולא להשתמש "בדברי תועבה". לאחר מכן טוביה צפיר החליפו. ב-1993 שודרה עונה נוספת של השעשועון בערוץ הראשון, אותה הנחה אייל גפן. בערוץ 2 (ב-1999) הנחה את התוכנית שי אביבי, וצביקה הדר ישב דרך קבע במשבצת האמצעית. גם יגאל שילון היה בין עובדי התוכנית. בעונה השישית של "הפיג'מות" שודר פרק המבוסס על השעשועון תחת השם "XO". התוכנית עצמה זכתה לפרודיה בשנת 1995 בתוכנית "הקומדי סטור" בתור אחד השעשועונים שהופיעו במכת ה"שעשועומניה". בשנת 2010 בוצע שחזור של השעשועון הזה במסגרת השעשועון "שחקו אותה בגדול" בהנחייתו של אברי גלעד, וברשת נעשתה עונה נוספת של תשע בריבוע בהנחייתו של אברי גלעד תחת השם "חכמים בריבוע". נושא הפרסים היה טאבו בערוץ הראשון. ההפקה לא הסכימה לפרסים יקרי ערך או כספיים. לכן הפרסים היו פשוטים (מוצץ, בננות, נייר טואלט וכו') למעט רחל פלינט שזכתה ב-9000 ל"י. בערוץ 2 הפרסים היו רכב שטח או יחידת נופש. תשע בריבוע, במיזם "אישים" לתיעוד היצירה הישראלית כוכבים בריבוע, במיזם "אישים" לתיעוד היצירה הישראלית "כוכבים בריבוע", במסד הנתונים הקולנועיים IMDb (באנגלית)
אלכסיי בכרב

אלכסיי אלכסנדרוביץ' בכרב (ברוסית: Алексей Александрович Бахарев;‏ 12 באוקטובר 1976 – 18 במרץ 2022) היה כדורגלן רוסי-אוקראיני ששיחק בעמדת הקשר. בכרב שיחק בקבוצות לאדה טוליאטי, ספרטק מוסקבה, רוטור וולגוגרד, שחטאר דונצק, רובין קאזאן, נוסטה נובוטרויצק, מאשוק-KMV ו-FSA וורונז'. ב-18 בנובמבר 1998 ערך ברכב את הופעתו היחידה בנבחרת רוסיה, במשחק ידידות נגד נבחרת ברזיל. ב-21 באוגוסט 2002 הוא ערך את הופעתו היחידה בנבחרת אוקראינה, במשחק ידידות נגד נבחרת איראן. נפטר ב-18 במרץ 2022. אלכסיי בכרב, באתר Transfermarkt אלכסיי בכרב, באתר Soccerway אלכסיי בכרב, באתר National Football Teams אלכסיי בכרב, באתר FootballDatabase.eu Умер бывший футболист «Спартака» и «Шахтера» Алексей Бахарев, באתר sportrbc,‏ 18 במרץ 2022 (ברוסית)
בית שלום אש

בית שלום אש היה ביתו של הסופר שלום אש, וכיום משמש כמוזיאון וכבית תרבות, בו מתקיימים סיורים, מפגשים וסדנאות כתיבה. הבית נבנה במרכז העיר בת ים בשנת 1955 עבור אש ורעייתו מתילדה וביוזמת המועצה המקומית והעומד בראשה, דוד בן ארי. לאחר מותו של אש ב-1957, הפך הבית למוזיאון ולבית תרבות, ושוקם בשנת 2019. אש היה סופר יידיש מוכר באותה התקופה. הוא כתב את המחזה "אל נקמות" שזכה לפרסום רב, ובשנת 1947 זכה בפרס אניספילד-וולף על היצירה שכתב שנה קודם, "East River". דוד בן ארי, ראש עיריית בת ים, זיהה את הפוטנציאל הטמון באש, ובמפגש אקראי עימו הציע לו להתגורר בעירו. עקב השיחה, בשנת 1954 בנתה עיריית בת ים בית עבור שלום ומתילדה אש. המבנה בן קומה אחת מוקף חצר, תוכנן על ידי מחלקת ההנדסה של המועצה בהתאם לתוכניתו של אש. המבנה כולל סלון, חדר עבודה, חדר שינה (שכיום משמש כארכיון) ומטבח. אש הביא אל הבית את הספרים שלו, הכלים שלו ורבים מכתבי העת שלו. ב-10 ביולי 1957, במהלך ביקור אצל בתו "רות" בלונדון, הוא נפטר באופן פתאומי. מתילדה, אשתו של אש, לא שבה עוד אל הבית, ובצוואתה הורישה אותו כדי שישמש כמוזיאון ליצירותיו הספרותיות. לאחר 60 שנה של פעילות, הבית שוקם וחודש, וב-2019 נפתח מחדש. כיום מוצגים בו כתביו של אש ואוספיו האישיים, בהם עבודות אמנות של אמנים נוספים ופריטי יודאיקה. בית שלום אש, באתר המועצה לשימור אתרי מורשת בישראל Felix007.com, מובי: מוזיאוני בת ים - בית שלום אש, באתר moby.org.il שווה ביקור: לאחר תהליך שימור ממושך בית 'שלום אש' בבת ים נפתח למבקרים, באתר mynetbatyam, ‏2019-04-03 East River, Anisfield-Wolf Book Awards (באנגלית אמריקאית) East river : a novel / Sholem Asch ; translation by A.H.Gross | Sholem Asch 1880-1957 (Gross, A. H. ) | הספרייה הלאומית, באתר www.nli.org.il בית שלום אש, בת ים - טיקצ'אק, באתר tickchak.co.il גדעון קוץ, סיקור מותו של שלום אש בעיתונות הישראלית בית שלום אש, באתר batim il
קוליברי יעקוביני

קוליברי יעקוביני (שם מדעי: Florisuga) הוא סוג של עוף ממשפחת הקוליבריים החי באמריקה הדרומית. בסוג זה 2 מינים. לשני המינים יש זנב גדול בצבע לבן. אזורי המחיה שלהם, בדרום ומרכז אמריקה, באיי הים הקריבי. הסוג Florisuga התגלה בשנת 1850 על-ידי חוקר-הטבע הצרפתי שארל לוסיאן בונפארט. קוליברי יעקוביני לבן-צוואר (Florisuga mellivora) קוליברי יעקוביני שחור (Florisuga fusca) מדיה וקבצים בנושא קוליברי יעקוביני בוויקישיתוף Jacobin, באתר ITIS (באנגלית) Jacobin, באתר NCBI (באנגלית) Jacobin, באתר Animal Diversity Web (באנגלית) Jacobin, באתר GBIF (באנגלית) ערך זה הוא קצרמר בנושא בעלי חיים. אתם מוזמנים לתרום לוויקיפדיה ולהרחיב אותו.
Super Mario Galaxy 2

Super Mario Galaxy 2 הוא משחק וידאו שפותח ושווק על ידי חברת נינטנדו עבור קונסולת ה-Wii. הוא המשך למשחק ל-Super Mario Galaxy. המשחק יצא ב-23 במאי 2010 בצפון אמריקה, ב-27 במאי 2010 ביפן וב-11 ביוני 2010 באירופה. הנסיכה פיץ' מזמינה את מריו לפסטיבל הכוכבים. בדרך לארמון הנסיכה הוא פוגש את לומה, יצור דמוי כוכב המעניק לו את היכולת לסובב. לפתע, מריו רואה את אויבו המושבע, באוזר, שהגיע לגודל עצום ולאחר שתקף את ממלכת הפטריות, הוא חוטף את הנסיכה פיץ'. לאחר מכן, באוזר יוצא לחלל כדי ליצור אימפריה משלו, ומריו יוצא למרדף כדי להציל את הנסיכה פיץ'. המשחקיות של Super Mario Galaxy 2 דומה למשחקיות של המשחק הקודם. הגדלים של כוכבי הלכת הפכו קטנים יותר. מריו יכול במשחק לרכוב על יושי כמו ב-Super Mario World. הדינוזאור יכול לעזור למריו להתגבר על מכשולים באמצעות הלשון שלו, כמו גם לבלוע אויבים ולהשתמש בהם כקליעים. באכילת פירות, יושי רוכש יכולות נוספות, תוך שינוי צבעו. המשחק הוצג ב-2009. המשחק תוכנן במקור לצאת כגרסה מעודכנת של Super Mario Galaxy, בשם Super Mario Galaxy More. עם זאת, מאוחר יותר הוחלט שהוא יהיה משחק המשך כאשר צוות הפיתוח המשיך לפתח את המשחק עם עשרות רעיונות חדשים. עם יציאתו, Super Mario Galaxy 2 זכה לשבחי המבקרים, ונחשב לשיפור לעומת קודמו שכבר זכה לשבחים, עם היצירתיות, המשחקיות והשיפורים הטכנולוגיים שלו בהשוואה למקור שזכה לשבחים רבים. הוא נחשב על ידי המבקרים לעיתים קרובות לאחד ממשחקי הווידאו הטובים בכל הזמנים והוא אחד המשחקים הנמכרים ביותר בקונסולת ה-Wii עם למעלה משבעה מיליון עותקים שנמכרו ברחבי העולם. אתר האינטרנט הרשמי של Super Mario Galaxy 2 (ביפנית) Super Mario Galaxy 2, סרטונים בערוץ היוטיוב "Super Mario Galaxy 2", במסד הנתונים הקולנועיים IMDb (באנגלית)
מחוז ג'ונג (סיאול)

מחוז ג'ונג (בקוריאנית: 중구) הוא אחד מ-25 המחוזות של העיר סיאול שבקוריאה הדרומית. נכון ל-2013, אוכלוסיית המחוז מנתה 131,452 תושבים, והמחוז השתרע על פני 9.96 קמ"ר. זהו המחוז הכי פחות מאוכלס והקטן ביותר בסיאול. המחוז מכיל את מרכז העיר ההיסטורי של סיאול וכולל לא מעט מבנים היסטוריים לצד מבנים מודרניים כמו למשל בנייני משרדים רבי-קומות, חנויות כלבו, ומרכזי קניות. שכונת מג'ונגדונג היא אחד מאזורי השופינג המפורסמים ביותר בסיאול ומיעדי התיירות הפופולריים ביותר בקוריאה הדרומית. המחוז מכיל אתרי תיירות פופולריים רבים, הן אתרים היסטוריים והן אתרים מודרניים. האתרים הללו כוללים בין היתר את קתדרלת מיונגדונג, ורובע הקניות הפופולרי של מיונגדונג. נמדאמון המוזיאון העממי של הכפר הגלובלי גוואנגטונגוואן התיאטרון הלאומי של קוריאה מוזיאון סיאול לאמנות קתדרלת מג'ונגדונג מגדל N סיאול הר נמסאן אולם האמנויות של צ'ונגמו המרכז הפיננסי של סיאול פרמאטה, ניו סאות' ויילס, אוסטרליה הנצ'ון, הרפובליקה העממית של סין רובע שיצ'נג, הרפובליקה העממית של סין ערך זה הוא קצרמר בנושא קוריאה הדרומית. אתם מוזמנים לתרום לוויקיפדיה ולהרחיב אותו.
בסיס חיל האוויר סימור ג'ונסון

בסיס חיל האוויר סימור ג'ונסון (באנגלית: Seymour Johnson Air Force Base) הוא בסיס של חיל האוויר האמריקני הממוקם בגולדסבורו, צפון קרוליינה. הבסיס נקרא על שמו של סגן הצי סימור א. ג'ונסון, טייס ניסוי מגולדסבורו שמת בהתרסקות מטוס ליד נורבק, מרילנד, ב-5 במרץ 1941. באוגוסט 1940, מחלקת המלחמה קבעה ששדה התעופה חיוני לביטחון הלאומי. בדצמבר 1940, אושרו 168,811 דולר לבניית בית ספר להדרכה טכנית של הגיס האווירי. פקידים מקומיים פעלו על מנת להנציח את זכרו של בן המקום, סגן ג'ונסון, בכך שהבסיס ייקרא על שמו. הדבר הופך אותו לבסיס חיל האוויר היחיד שנקרא על שם קצין צי. עד 2005 ללשכת בתי הכלא הפדרלית היה מתחם כליאה בבסיס. יחידות המסומנות בר"ש ינ"ג הן יחידות נפרדות גאוגרפית. משמע, שאף על פי שהן מוצבות בבסיס סימור ג'ונסון, הן כפופות ליחידת אם הממוקמת במקום אחר. רשימה חלקית*: פיקוד הקרב של חיל האוויר של ארצות הברית חיל האוויר ה-15 של ארצות הברית כנף הקרב הרביעית (בסיס אם) יחידת המבצעים הרביעית טייסת הקרב ה-333 טייסת הקרב ה-334 טייסת הקרב ה-335 טייסת הקרב ה-336 טייסת התמיכת מבצעים הרביעית טייסת האימון הרביעית יחידת התחזוקה הרביעית פלוגת תחזוקת המטוסים הרביעית פלוגת תחזוקת הרכיבים הרביעית פלוגת תחזוקת הציוד הרביעית פלוגת התחמושת הרביעית יחידת הרפואה הרביעית היחידה התומכת משימה הרביעית פלוגת ההנדסה האזרחית הרביעית פלוגת התקשורת הרביעית פלוגת קבלנות הרביעית פלוגת התמיכת כוח הרביעית פלוגת המוכנות ציוד הרביעית פלוגת ביטחון הכוחות הרביעית פיקוד המילואים של חיל האוויר של ארצות הברית חיל האוויר הרביעי כנף הקרב ה-944 יחידת הקרב ה-414 (ינ"ג) התרסקות מטוס B-52 בגולדסבורו מדיה וקבצים בנושא בסיס חיל האוויר סימור ג'ונסון בוויקישיתוף אתר האינטרנט הרשמי של בסיס חיל האוויר סימור ג'ונסון (באנגלית) "Seymour Johnson Air Force Base > About Us > Fact Sheets > Seymour Johnson Air Force Base History". www.seymourjohnson.af.mil. "Seymour Johnson Air Force Base > About Us > Fact Sheets > Lt. Seymour A. Johnson". US Air Force.
Dangerously

"Dangerously" הוא סינגל של הזמר האמריקאי, צ'ארלי פות', שיצא על ידי אטלנטיק רקורדס, ב-2 בדצמבר 2016, כסינגל הרביעי והאחרון מתוך אלבום האולפן הראשון שלו, Nine Track Mind. נכון למרץ 2022, השיר הושמע למעלה מ-201 מיליון פעמים בספוטיפיי. הווידאו קליפ של השיר, שבוים על ידי איה תנימורה, הועלה לראשונה בערוץ היוטיוב של צ'ארלי פות', ב-2 בנובמבר 2016. נכון למרץ 2022, הווידאו קליפ נצפה למעלה מ-127 מיליון פעמים. מידע על היצירה "Dangerously" באתר מיוזיק בריינז מידע על היצירה "Dangerously" באתר Discogs מילות השיר "Dangerously" באתר Genius סרטון השיר "Dangerously" באתר יוטיוב Dangerously, 2016-01-29, נבדק ב-2022-03-18 "Aya Tanimura directs stunning new video for Charlie Puth "Dangerously"". Back Dog Films. נבדק ב-18 בדצמבר 2016. {{cite web}}: (עזרה) Charlie Puth (2016-11-02), Charlie Puth - Dangerously [Official Video], נבדק ב-2017-04-20
יתר לחץ תוך-גולגולתי עצמוני

יתר לחץ דם תוך-גולגולתי עצמוני (בקיצור IIH, בעבר נקרא פסאודוטומור צרברי), הוא מצב המאופיין בלחץ תוך-גולגולתי מוגבר (לחץ סביב המוח) ללא סיבה ניתנת לזיהוי. התסמינים העיקריים הם כאבי ראש, בעיות ראייה, כפל ראייה, טנטון, בחילות והקאות, וכן כאבי כתפיים. סיבוכים עשויים לכלול אובדן ראייה. בניגוד להידרוצפלוס, במצב של IIH בהדמיה ניתן יהיה לראות היצרות בחדרי המוח. קיום בצקת של הדיסק הראייתי (פפילאדמה) יעזור להגיע לאבחנה וכן ניתן למדוד לחץ פתיחה בניקור מותני, אשר צפוי להיות מוגבר. הניקור הוא כשלעצמו אמצעי טיפולי לזמן קצר, ואם אכן תהיה הקלה בתסמינים לאחריו הרי שהדבר יאשש את האבחנה. להופעת מחלה זו קיים קשר חזק למין נקבי, גיל צעיר והשמנה. הטיפול הכרחי על מנת למנוע פגיעה בלתי הפיכה בראייה. אצטזולאמיד וכן ירידה במשקל יביאו לשיפור במהלך המחלה. למקרים מסוימים שמורים פתרונות ניתוחיים, כגון ניתוח בריאטרי, חיתוך מעטפת עצב הראייה וניתוח שאנט. Simon RP, Aminoff MJ and Greenberg DA Clinical Neurology, 10th edition, p153. מדיה וקבצים בנושא יתר לחץ תוך-גולגולתי עצמוני בוויקישיתוף Idiopathic Intracranial Hypertension | National Eye Institute, www.nei.nih.gov הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
סאנט מארטי (מחוז)

סאנט מארטי (בספרדית: Sant Martí) הוא אחד מעשרת מחוזות ברצלונה הממוקם בחלק המזרחי של העיר. המחוז נקרא גם מחוז מס' 10. המחוז נתחם בים התיכון, בסנט אדריה דל בסוס ובארבעה מחוזות נוספים של העיר - סיוטאט וולה, ל'אשמפלה, הורטה גינארדו וסאנט אנדראו. סאנט מארטי סופח לתחום העיר ברצלונה רק בסוף המאה ה-19 כאשר לפני כן סאנט מארטי היה כפר אוטונומי, ולפני 1714 סאנט מארטי היה קהילה דתית של כנסיית סנטה מריה דל מאר. נכון ל-2005 אוכלוסיית סאנט מארטי מנתה כ-221,029 תושבים, מה שהפך אותה באותה העת לרובע השני המאוכלס ביותר בברצלונה. המחוז הוא הרבייעי בגודלו מבחינת שטח (המחוז משתרע על פני 10.8 קמ"ר), והשישי מבחינת צפיפות אוכלוסייה (20.466 תושבים לקמ"ר). מחוז סאנט מארטי הוא המחוז עם האמיד ביותר מבין עשרת מחוזות ברצלונה. תכנון עירוני של ברצלונה אתר האינטרנט הרשמי של סאנט מארטי ערך זה הוא קצרמר בנושא ספרד. אתם מוזמנים לתרום לוויקיפדיה ולהרחיב אותו.
עמית מאיר

עמית מאיר (נולד ב-7 בינואר 2001) הוא כדורגלן ישראלי המשחק בעמדת הקשר האחורי בהפועל רמת גן. מאיר גדל במחלקות הנוער של הפועל ראשון לציון והפועל תל אביב. ב-30 במאי 2020 ערך את הופעת הבכורה שלו בקבוצה הבוגרת של הפועל תל אביב, בניצחון 1–2 על מכבי חיפה במסגרת עונת 2019/2020 בליגת העל. בסך הכול ערך תשע הופעות ליגה בעונה זו. ב-2 בספטמבר 2020 חתם במכבי פתח תקווה. ב-12 בספטמבר ערך את הופעת הבכורה שלו במועדון, בניצחון 0–2 על הפועל כפר סבא במסגרת עונת 2020/2021 בליגת העל. בסך הכול ערך 23 הופעות ליגה בעונה זו. ב-8 ביוני 2022 חתם בהפועל חיפה. ב-11 בינואר 2023 הושאל למכבי בני ריינה. ב-14 ביוני התיר את חוזהו בחיפה וחתם לשלוש שנים בבני יהודה תל אביב, אך ב-31 ביולי חתם לעונה במכבי בני ריינה. באוגוסט 2024 שב לבני יהודה תל אביב אך שוחרר לאחר חודש וחתם בהפועל רמת גן. עמית מאיר, באתר ההתאחדות לכדורגל בישראל עמית מאיר, באתר Transfermarkt עמית מאיר, באתר Soccerway עמית מאיר, באתר WorldFootball.net עמית מאיר, באתר FootballDatabase.eu עמית קרקו ומאור רחמני, ‏עמית מאיר חתם במכבי פ"ת, חלוץ פולני בדרך, באתר ONE‏, 2 בספטמבר 2020 דורון בן דור, ‏ממשיכה להתחזק: עמית מאיר חתם בהפועל חיפה, באתר ONE‏, 8 ביוני 2022 איציק כלפי ודורון בן דור, ‏בעיות ברישומו של טיידי, מאיר חתם גם הוא בריינה, באתר ONE‏, 11 בינואר 2023 יניב טוכמן‏, עמית מאיר התיר את חוזהו בהפועל חיפה וחתם בבני יהודה, באתר וואלה, 14 ביוני 2023 רענן ברנובסקי‏, ריינה עדיין לא אושרה בבקרת התקציבים, עמית מאיר חתם, באתר וואלה, 31 ביולי 2023 תומר חבז, ‏המגן דולב אזרואל חתם על חוזה בבני יהודה, באתר ONE‏, 2 בספטמבר 2024 תומר חבז, ‏חיזוק משמעותי: עמית מאיר חתם בהפועל רמת גן, באתר ONE‏, 3 בספטמבר 2024 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "עמית מאיר".